TV2 Nords regionale nyheder kommer lørdag tidligere end sædvanligt. Vores nyhedsudsendelse klokken 19.30 udgår, da det lige præcis er det tidspunkt, da TV 2 og DR begynder den direkte støttekoncert til Ukraine. Derfor skal man allerede klokken 18.15 se med på TV 2 for at fange de nordjyske nyheder. Og der er al mulig grund til efterfølgende at trykke sig ind på TV2 Nords egen kanal, TV2 Nord Salto, hvor vi efterfølgende sender direkte fra hele tre steder. Vi sender fra Musikkens Plads i Aalborg ved Musikkens Hus. Her vil TV2 og DRs støttekoncert "Sammen for Ukraine" blive vist direkte på storskærm. TV2 Nord er også med i det lysoptog, der forud for koncerten begynder på Nørresundby Torv og fortsætter over Limfjordsbroen og slutter på Musikkens Plads. Endelig har TV2 Nord udsendte reportere i Polen ved grænsen til Ukraine, der i løbet af aftenen også vil blive stillet om til. Så hvis man er på Salto, på tv2.nord.dk - eller følger os på Facebook, lørdag aften mellem klokken 18.30 og 19, vil man kunne følge med i, hvad der sker, mens det sker - i forhold til støttekoncerten "Sammen for Ukraine" - set med nordjyske briller. Og vi runder vores direkte sending af inden selve støttekoncerten, der vises på TV2 og DR. Den begynder klokken 19.30.

Referat:
De nordjyske nyheder bliver lørdag aften sendt allerede fra klokken 18.15, da TV2 sammen med DR sender støttekoncerten "Sammen for Ukraine" direkte.